Gurpila
**Gurpila** (etimologia: gurdi bil*)* edo **txirringa** ardatz baten inguruan bira egiten duen pieza mekaniko biribila da. Oinarrizko makina elementu bat da, eta makina sinpleen taldean sailkatu ohi da.

Gizakiaren asmakuntza funtsezkotzat jotzen da, suarekin batera. Garraioa ikaragarri errazteaz gainera, hainbat tresna eta gailutan, funtsezko elementua da, errota, tornu eta abarretan, adibidez.

Gurpilaren ezaugarri garrantzitsuena honako hau da: biratu arren gurpilaren puntu bat beti kontaktuan dagoela lurrarekin eta kontaktu puntu honek ez duela abiadurarik lurrarekiko, hots, ez da irristatzen (edo behintzat hori da helburua). Hori da gurpilaren oinarrizko printzipioa. Irristatzean sortzen den marruskaduraz, indarra ezabatzea lortzen da, eta gurpila mugitzeko egin beharreko lana txikiagoa da.

Jatorrizko forman, gurpil bat material gogor eta iraunkor baten bloke zirkular bat da, non zulo bat egin den haren erdian. Zulo horretatik, ardatz baten kojinetea sartzen da, eta ardatz horretan biratzen duen gurpilaren inguruan, momentu eragile sortzen da. Gurpil eta ardatz multzoa sei makina sinpleenetako bat da. Plataforma edo karga-kaxa baten azpian bertikalki jartzen denean, gurpilak horizontalean biratzen duen ardatz karga astunak garraiatzeko aukera ematen du. Modu hori da artikulu honek jorratuko duen gai nagusia, baina gurpilak beste aplikazio asko ditu, eta horiek dagozkien artikuluetan jorratzen dira: horizontalki jartzen denean, ardatz bertikalean biratzen duen gurpilak ematen du materialei forma emateko erabiltzen den mugimendu birakaria (adibidez, buztingilearen gurpil bat); lema bati edo gurpildun ibilgailu baten direkzio-mekanismoari lotutako zutabe batean muntatuta dagoenean, ontzia edo ibilgailuaren norabidea kontrolatzeko erabil daiteke (adibidez, itsasontzi baten lema edo auto baten bolantea); biradera edo motor batera konektatzen denean, berriz, gurpilak energia gorde, askatu edo transmiti dezake (adibidez, inertzia-bolantea). Gurpil-izpi batean torkea sortzeko den gurpilak eta indar aplikatua duen ardatz batek, izan ere, indar hori desberdina bihur dezake Gurpil-izpi desberdin batean, baita abiadura lineal desberdin batekin ere.

Etimologia
----------

Euskaraz, Gurdi eta bil-en du jatorria. Gaztelaniaz, berriz, *rueda* hitza latinezko *rota* hitzetik dator. Bestalde, *wheel* ingeles hitza ingeles zaharretik dator *hweol, hweogol* hizkuntza aitzingermanikotik, *hwehwlan, \*hwegwlan*, aitzinindoeuroperar *\*kwekwlo-* *\*kwel-* (biratu, mugitu) erroaren forma hedatutik. Indoeuroparraren barruko ahaidetasunak barru hartzen dute islandierako *hjól* (gurpila, pneumatiko), grezierazko κύκλος *kúklos*, sanskritoko *chakra*, azken biek «biribil» edo «gurpil» esan nahi dute.

Historia
--------

Gurpila garai eta kultura ezberdinetan asmatu izana litekeena bada ere, historialarien ustez, Mesopotamiakoak dira lehen gurpilak, neolitoaren bukaerakoak, eta piezaren lehen erabilera eltzegile-tornua dela dirudi. Hala ere, hori, gaur egun ere, ez da hain argi, proba zaharrenek ere ez baitute bermatzen gurpil bidezko benetako garraiobiderik zegoenik, edo oso data desberdinez dataturik daude. Zur trinkozko disko-gurpilaren asmakuntza Neolitiko berantiarrean kokatzen da, eta Brontze Goiztiarraren Aroa ekarri zuten beste aurrerapen teknologiko batzuekin batera ikus daiteke. Horrek esan nahi du gurpil gabeko zenbait milurteko igaro zirela, baita nekazaritza eta zeramika asmatu ondoren ere, Neolitiko aurrezeramikoaren garaian.

* K.a. 4500-3300 (Kobrearen Aroa): buztinlari-tornuaren asmakuntza; egur trinkoko lehen gurpilak (ardatzarentzat zulo bat duten diskoak); lehen ibilgailu gurpildunak; zaldiaren etxekotzea.
* K.a. 3300-2200 (Lehen Brontze Aroa).
* K.a 2200-1550 (Brontze Aro ertaina): Gurpil-izpidun gurpilaren eta orgaren asmakuntza.

Onagro (*Equus onager*) batek tiratutako gurdi baten irudikapena, Ur-eko gudu-estandarte sumeriarrean (K.a. 2500. urtea)
Autore gehienen ustez, gurpila K.a. V. milurtekoan asmatu zen, Mesopotamian, Al-Ubayyid garaian (K.a. 4500 inguruan), Ilgora Emankorra izeneko eskualde zaharrean, hasieran buztingile-gurpilaren funtzioarekin.

Gerora, gurdietan erabiltzen hasi ziren, eta, animaliek tiraturiko gurdien erabilerarekin batera, Mundu Zaharrean zehar zabaldu zen gurpila. Badirudi Europara eta Mendebaldeko Asiara K.a. IV. milurtekoan zabaldu zela, eta, K.a. III. milurtekoan, Indo ibarreko kulturara. Hala ere, ezagutzen den gurdi-gurpil zaharrena Eslovenian aurkitu zen.

Barbieri-Bajak (2000) uste du K.a. 2000. urtearen inguruan bazirela ibilgailu txinatar gurpildunak, nahiz eta erreferentzia zaharrena K.a. 1200 ingurukoa den.

Amerikako kulturetan ez zen hedatu garraiorako baliagarri liratekeen animalia handien faltagatik eta lurraldearen irregulartasunak erabilera mugatuko zukeelako, agian. Ekonomikoki erabilerarik ukan ez bazuen ere, bertako kultura batzuek behintzat ezagutzen zuten gurpila, europarren etorrera baino lehenagoko gurpildun jostailuak topatu baitira.

Batzuetan, K.a. 6500-5100 bitarteko Halaf kulturari ematen zaio gurpildun ibilgailu baten lehen irudikapena, baina hori zalantzazkoa da, ez baitago frogarik halafarrek ibilgailu gurpildunak erabiltzen zituztenik, ezta zeramikazko gurpilak ere. Gurpil aitzindariak, *tournette* edo *gurpil geldo* izenekoak, Ekialde Ertainean, K.a. V. milurtekoan ezagutzen ziren. Lehen adibideetako bat Tepe Pardisen (Iran) aurkitu zuten, eta K.a. 5200 eta 4700 arteko gisa datatu zen. Harriz edo buztinez eginda zeuden, eta erdian larako bat zutela lotzen ziren lurrari, baina indar handia eskatzen zuten biratzeko. Buztingileen benetako gurpilak, libreki biratzen eta gurpil eta ardatz mekanismoa dutenak, Mesopotamian (Irak) garatu ziren, K.a. 4200-4000 inguruan.​ Gordetzen den adibiderik zaharrena, Ur-en (gaur egun Irak) aurkitu zen, eta K.a. 3100 ingurukoa da.​ Indo Ibarreko Zibilizazioan (K.a. IV. milurtekoko zibilizazioa eta gaur egungo India eta Pakistan hartzen duena) ere gurpilak aurkitu dira.

Gurpildun mugimenduaren zeharkako ebidentziarik zaharrena, buztinezko gurpil miniatura gisa aurkitu zen Itsaso Beltzaren iparraldean, K.a. 4000 baino lehenagokoa. K.a. IV. milurtekoaren erdialdetik aurrera, ebidentzia Europa osoan trinkotzen da jostailuzko gurdi, antzezpen edo arrastotan. Mesopotamian daude, sumeriar zibilizazioko Eanna de Uruk barrutiko buztin-oholetan aurkitutako bagoi gurpildunen irudikapen piktografikoak, K.a. 3500-3350 ingurukoak. Gurpildun ibilgailuen aztarnak K.a. IV. milurtekoaren bigarren erdi aldean agertu ziren, ia aldi berean, iparraldean (Maikop kultura), Kaukasoko hegoaldean eta ekialdeko Europan (Kukuteni kultura). Ibilgailu gurpildun baten irudikapenak, K.a. 3631 eta 3380 urteen artekoak, Poloniako hegoaldeko Bronozize-ontzian agertu ziren, Inbutu-ontzien Kulturaren indusketen kokalekuan.​ Hurbileko Olszanican, 2 m zabaleko atea egin zen gurdiak sartzeko; bihitegi hori 40 m luze zen; 3 ate zituen, eta 5000 eta 7000 urte arteko gisa datatu zen; kultura neolitikokoa zen, Banda-zeramikaren kulturakoa.​ Dauden gurpil eta ardatzeko konbinazio baten frogak dira Esloveniako Stare Gmajnen, Ljubljanatik (Eslovenia) gertu aurkitutakoak, hala nola Ljubljanako paduretako zurezko gurpila, bi desbideratze estandarren barruan datatuta daudenak: K.a. 3340-3030 urteen artean eta ardatza K.a. 3360-3045 urteen artean.​ Europako Neolito Goiztiarraren bi gurpil eta ardatz mota ezagutzen dira; bagoi mota bat, non gurpilak eta ardatzak batera biratzen duten (Ljubljanako paduretako gurpilaren antzera) eta Baden Hungariako kulturarena (ardatzak ez du biratzen). Biak K.a. 3200-3000 ingurukoak dira.​ Historialari batzuen ustez, gurpil bidezko ibilgailua Ekialde Hurbiletik Europara zabaldu zen, K.a. IV. milurtekoaren erdialdean.

Gurpil trinkoak automobil tenplu astun batean, lehen planoan dagoen *roadster* bizikleta beltzaren alanbrezko erradio arinenekin alderatuta.
Lehenengo gurpilak zurezkoak ziren, ardatzarentzat zulo bat zutenak. Lehen gurpiletako batzuk zuhaitz-enborren xerra horizontalekin egiten ziren. Zuraren egitura irregularra dela eta, zuhaitz enborraren xerra horizontal batekin egindako gurpil batek taula luzeekin egindako pieza biribilduekin egindako batek baino txikiagoa izan behar du.

Erradiodun gurpila oraintsuago asmatu zen, eta ibilgailu arinagoak eta azkarragoak egitea ahalbidetu zuen. Zurezko erradiodun gurpilen lehen adibide ezagunak Sintashta kulturaren testuinguruan aurkitzen dira. Kultura hori K.a. 2000. urtean datatzen da, Krivoye lakutik gertu. Geroxeago, Kaukasoko zaldi-kulturek erradiodun gerra-gurdiak erabili zituzten hiru mendeetan. Greziako penintsulan barneratu, eta, bertan, Mediterraneoko herriekin bat egin zuten, azkenean, Grezia klasikoa sortzeko zibilizazio minoikoaren nagusitasuna hautsiz eta Esparta preklasikoa eta Atenas buru zituztenak sendotu ondoren. Gurdi zeltek burdinazko haguna ezarri zuten gurpilaren inguruan, K.a. I. milurtekoan.

Txinan, K.a. 2200. urtearen inguruko gurpil-aztarnak aurkitu dira Pingliangtai izeneko Longshan kulturaren aztarnategian. Yanshin, Erlitou kulturaren hiri batean, ere, antzeko aztarnak aurkitu ziren, K.a. 1700. urtearen ingurukoak. Txinako lehen erradiodun gurpilen frogak Qinghaitik datoz, K.a. 2000 eta 1500. urteen artean datatutako aztarnategi bateko kubo motako bi gurpilen bidez.

Britainia Handian, 1 m inguruko egurrezko gurpil handi bat aurkitu zuten Must Farm aztarnategian, Ekialdeko Anglian, 2016. urtean. K.a. 1100. urtetik 800. urtera bitartekoa da objektua, eta Britainia Handian aurkitutakorik osoena eta zaharrena da. Gurpilaren kuboa ere bertan dago. Inguruan aurkitutako zaldi-hezur batek adierazten du gurpila zaldiz tiratutako gurdi baten zati izan zitekeela. Gurpila piloteen gainean eraikitako kokaleku batean aurkitu zen, hezegune batean. Horrek esan nahi du kokalekuak nolabaiteko lotura zuela lur idorrarekin.

Modu independentean, Mundu Berrian asmatutako gurpila duen irudia.

Amerikan
--------

Nahiz eta gurpilaren erabilera ez zabaldu Amerikan europarrekin izandako kontaktua baino lehen, zenbait artefaktu gurpildun txiki aurkitu dira (haurrentzako jostailu gisa identifikatuak) Mexikoko gune arkeologikoetan. Horietako batzuk, gutxi gorabehera, K.a. 1500ekoak dira. Kolonaurreko Amerikan gurpilaren erabilera zergatik ez zen eskala handian garatu azaltzeko hainbat hipotesi daude: esklaboen ugaritasuna edo gurpil gaineko gurditik tiratzeko erabil zitezkeen animalia handi etxekoturen eza, besteak beste.​ Kolonaurreko garaietan, Amerikako abereen seniderik hurbilena, Ameriketako bisontea, ez zuten inoiz menderatu bertako amerikarrek; duela 12.000 urte arte hainbat zaldi-espezie bizi izan ziren, baina litekeena da indiarrek edo klima-aldaketak haiek desagerrarazi izana.​​ Mendebaldeko hemisferioan etxekotutako tamaina handiko animalia bakarra llama da, zama-animalia, baina ez da egokia tiro-animalia gisa, gurpildun ibilgailuak arrastatzeko, eta horien erabilera ez zen Andeetatik askoz haratago zabaldu europarren etorreraren garaian.

Garraio-gurpilaren bilakaera
----------------------------

Dinastia Arkaiko Aldian, K.a. XXVII. eta XXV. mendeen artean, datatutako hilobi batean aurkitu zuten Ur-eko estandartea, eta eguneroko bizitzako eta gerrako hainbat eszena irudikatzen ditu.

Lehenengo gurpilak egurrezko disko sinpleak ziren; erdian, zulo bat zuten, ardatz batean sartzeko. Erradiodun gurpila asmatu ondoren, ibilgailu azkarragoak eta arinagoak egin ziren, Andronovo kulturan (K.a. 2000-1200), Erdialdeko Asiaren iparraldean.

Gurdien gurpilen inguruan burdinazko zinta bat ezartzea, K.a. I. mendean sortu zen, herri zelten artean, eta, gainera, herri horiek izan ziren lehenak zurezko disko gogor batzuek erabiltzen ardatzean errodamendu bakun gisa. Ondoren, erromatarrek brontzezko eraztunak erabili zituzten errodamendu gisa, abatz moduan. Garai hartan, Danimarkako gurpilgileek zurezko arrabolak zituen kojinete-sistema bat probatu zuten, gurpila marruskadura txikiagoarekin birarazten zuena.

Ez zen aldaketa handirik izan XIX. mendera arte, orduan orokortu baitzen makinen fabrikazioan metalen erabilera. 1880ko hamarkadan, gurpilentzako pneumatikoak asmatu ziren (hasieran bizikletarentzat) eta XX. mendean era askotako aleazioen gurpilak egin ziren. Hortik aurrera, gurpilaren bilakaera automobilaren garapenaren parekoa izan zen, erresistentzia handiagoa, lurrarekiko atxikidura handiagoa eta higadura txikiagoa eskatzen baitzuen. Arazo nagusia, zulaketak, kamerarik gabeko lehen pneumatikoak agertzearekin konpondu zen, 1959tik aurrera.

Beste erabilera batzuk
----------------------

Erdi Aroan eta Pizkundean hobekuntza teknikoak asmatu ziren, eta hidraulika- eta militar-makinetan erabili ziren. Ondoren, Industria Iraultzarekin, gurpila momentu eragileak transmititzeko erabiltzen hasi zen, batez ere, eta makinen zibilizazioaren elementu nagusia bihurtu zen.

Aztarna arkeologikoak
---------------------

Bronozizeko ontzia munduko gurpildun ibilgailu baten irudirik zaharrena, (Polonia).
2003ko otsailean, Esloveniako hiriburutik (Ljubljana) 22 km hegoaldera, K.a. 3350etik K.a. 3100era bitarteko antzinatasuna duen gurpil bat aurkitu zen. Bere ardatzarekin batera aurkitu zen; 72 cm-ko diametroa du, eta lizar-egurrez egina dago; ardatzak gurpilekin batera biratzen zuen, eta haritzezkoa zen, gogorragoa.​ Bestalde, Ur-eko estandartea deritzona, Hego Mesopotamiako Ur hiritik datorrena, K.a. 2500ekoa gutxi gorabehera, onagroz tiratutako gurdi bat irudikatzen du, gordetzen den gurdi batean erabilitako gurpilaren irudikapenik zaharrena.

Blair-Drummond Moss-en aurkitutako zurezko gurpil trinkoa. Britainia Handiko ibilgailu-garraioaren lehen ebidentzia.
Zurezko gurpil trinko baten hiru zati Blair Drummond Mossen (Forth harana, Eskozia) aurkitu ziren. Britainia Handiko ibilgailuen garraioaren ebidentziarik goiztiarrena dira, K.a. 1255. urtekoak datatu baitzen.

Gurpilak, seguru asko, ohorezko lekua merezi du asmakizun handien edozein zerrendatan. Zibilizazio industrializatua ezinezkoa da hura gabe. Haren asmakuntza, agian, saihestezina zen, baina denbora asko behar izan zuen gizakiaren ondoan agertzeko. Zibilizazio askok, inkek eta aztekek barne, ez zuten gurpildun ibilgailurik. Gurpilaren erabileraren ebidentziarik zaharrena (Sumeriako piktograma bat, Irak modernoan) K.a. 3500. urtekoa da. Handik aurrera, asmakizuna berehala zabaldu zen Mendebaldeko mundu zaharrean.

1 Formulako gurpila

Mekanika eta funtzionamendua
----------------------------

Gurpildun ibilgailuak mugitzeko askoz lan gutxiago behar du pisu bera arrastaka eramanez baino. Mugimenduarekiko erresistentzia txikiaren arrazoia da egindako marruskadura-lana jada ez dagoela ibilgailuak ibiltzerakoan zapaltzen duen gainazalean, errodamenduetan baizik. Kasu sinple eta zaharrenean, kojinetea ardatza sartzen den zulo biribil bat baino ez da (irristatze kojinetea). Kojinete leun batekin ere, marruskadura-lana asko murrizten da, zeren:

* Lerradura-interfazeko indar normala arrastatze bakuneko indar bera baita.
* Ibilbide-distantzia jakin baterako, lerradura-distantzia murriztu egiten baita.
* Interfazeko marruskadura-koefizientea txikiagoa izaten baita.

Adibidea:
* 100 kg-ko objektu bat 10 m arrastaka eramaten bada gainazal batean zehar, μ = 0,5 marruskadura-koefizientearekin, indar normala 981 N-koa da, eta egindako lana (behar den energia) da (lana=indarra x distantzia) 981 × 0,5 × 10 = 4905 joulekoa.
* Orain, jarri objektuari 4 gurpil. Lau gurpilen eta ardatzen arteko indar normala bera da (guztira) 981 N. Demagun, zurarentzat, μ = 0,25 dela, eta gurpilaren diametroa 1000 mm eta ardatzaren diametroa 50 mm dela. Hala, objektuak 10 m mugitzen jarraitzen duen bitartean, marruskadura bidezko irristatze-gainazalak 0,5 m baino ez dira irristatzen. Egindako lana 981 × 0,25 × 0,5 = 123 joulekoa da; egindako lana arraste-lanaren 1/40ra murriztu da.

Energia gehigarria galtzen da gurpil–errepide interfazean. Horri errodadurarekiko erresistentzia esaten zaio, batez ere deformazioagatiko galera dena. Horretan, zenbait faktore dute eragina: lurzoruaren izaera, gurpilaren materiala, haizatzeak (pneumatikoen kasuan), balizko motorrak eragindako momentu garbiaren eta beste faktore asko.

Gurpil batek abantailak ere izan ditzake gainazal irregularrak zeharkatzean, gurpilaren erradioa irregulartasunak baino handiagoa bada.

Gurpila ez da berez makina bat, baina, ardatz bati errodamendu batekin lotuta dagoenean, gurpila eta ardatza sortzen ditu, makina sinpleetako bat. Gurpil eragile bat gurpilaren eta ardatzaren adibide bat da. Gurpilak gurpil eragileak baino lehenagokoak dira, 6.000 urtean. Zuhaitz enbor biribilak arrabolatzat erabiltzearen bilakaera da, karga astuna mugitzeko; praktika hori hain doa historiaurrera ezen oraindik datatu gabea dela.

Iruditegia
----------

* Eltzegintzan eltzegile-gurpila edo tornua erabiltzen da.Eltzegintzan eltzegile-gurpila edo tornua erabiltzen da.
* Gurdiak gutxienez bi gurpil eduki behar ditu.Gurdiak gutxienez bi gurpil eduki behar ditu.
* Polea.Polea.
* Eskorga.Eskorga.
* Noria.Noria.

Sinbolismoa
-----------

Gurpila ziklo edo errepikapen erregular baten metafora kultural eta espiritual sendo bihurtu da (ikus Txakra, Haragitzea, Yin eta Yang, besteak beste). Horregatik, eta lurraren zailtasuna dela eta, gurpildun ibilgailuak debekatuta zeuden Tibet zaharrean. Txina zaharrean, gurpila osasunaren eta indarraren sinbolotzat hartzen zen, eta zenbait herrik etorkizuneko osasuna eta arrakasta iragartzeko tresnatzat erabiltzen dute. Gurpilaren diametroa etorkizuneko osasunaren adierazle da.

Gurpil horzduna aurrerapen-sinboloa da, hainbat testuingurutan ikusia, besteak beste, Panamako armarrian, Ohioko Estatuko Errepideen Patruilaren logotipoan eta Thailandiako Estatuko Trenbidearen logotipoan. Gurpila Indiako banderako irudi gailena ere da. Kasu honetan, gurpila legea da (*dharma*). Ijitoen banderan ere agertzen da, bere historia nomada eta jatorri indiarra adieraziz.

Brontze Aro ertainean, erradiodun gurpilak (gurdia) sartzeak nolabaiteko ospea eman zuela dirudi. Badirudi eguzki-gurutzeak esanahi bat duela Brontze Aroko erlijioan, aurreko eguzki-txaluparen kontzeptua ordezkatuz eta *modernoagoa* eta teknologikoki aurreratuagoa den eguzki-gurdia jarriz. Gurpila eguzki-ikurra ere bazen antzinako egiptoarrentzat.

Ikus, gainera
-------------

* Motor

Oharrak
-------

1. ↑  2810+/-85ean datatuak, aurkikuntza zalantzazko datako luzetarako egurrezko pistak aurkitzearekin lotuta dago.

Erreferentziak
--------------

1. 1 2  Koldo Mitxelena (1976). *Fonética histórica vasca*. Donostia: Gipuzkoako Aldundia.
2. ↑   «Online Etymology Dictionary» *web.archive.org* 2017-07-03 (Noiz kontsultatua: 2024-03-29).
3. ↑   «American Heritage Dictionary Entry: wheel» *web.archive.org* 2013-07-20 (Noiz kontsultatua: 2024-03-29).
4. ↑   **(Ingelesez)** BPI. *Transportation.*  BPI Publishing ISBN 978-81-8497-243-6. (Noiz kontsultatua: 2024-03-29).
5. ↑   Ditkoff, Mitchell Lewis.  (2008). *Awake at the wheel : getting your great ideas rolling (in an uphill world).*  Garden City, NY : Morgan James Pub. ISBN 978-1-60037-770-9. (Noiz kontsultatua: 2024-03-29).
6. ↑  <Y C Chiu (2010). *Introducción a la historia de la gestión de proyectos: From the Earliest Times to A.D. 1900*. Eburon. p. 24. ISBN 9789059724372
7. ↑  Holm, Hans J. J. G.: The Earliest Wheel Finds, their Archaeology and Indo-European Terminology in Time and Space, and Early Migrations around the Caucasus. Serie Menor 43. ARCHAEOLINGUA ALAPÍTVÁNY, Budapest, 2019. ISBN 978-615-5766-30-5
8. ↑   Childe, V. Gordon.  (1928). *New Light On The Most Ancient East.*  (Noiz kontsultatua: 2024-03-29).
9. ↑  D.T. Potts (2012). *A Companion to the Archaeology of the Ancient Near East*. p. 285
10. ↑   **(Ingelesez)** Moorey, Peter Roger Stuart.  (1999). *Ancient Mesopotamian Materials and Industries: The Archaeological Evidence.*  Eisenbrauns ISBN 978-1-57506-042-2. (Noiz kontsultatua: 2024-03-29).
11. ↑  John Marshall (1996). *Mohenjo-Daro y la Civilización del Indo: Being an Official Account of Archaeological Excavations at Mohenjo-Daro Carried Out by the Government of India Between the Years 1922 and 1927, Volume 1*. Asian Education Services. p. 554. ISBN 9788120611795
12. ↑  Hans J.J.G. Holm: Los primeros hallazgos de ruedas, su arqueología y la terminología indoeuropea en el tiempo y el espacio, y las primeras migraciones alrededor del Cáucaso. Archaeolingua Alapítvány, Budapest, 2019, ISBN 978-963-9911-34-5
13. ↑   «Palaeohistoria 47/48: Acta Et Communicationes Instituti Bio-archaeologici ... - Google Books» *web.archive.org* 2020-08-22 (Noiz kontsultatua: 2024-03-29).
14. ↑   Anthony, David W..  (2007). *The horse, the wheel, and language : how bronze-age riders from the Eurasian steppes shaped the modern world.*  Princeton, N.J. : Princeton University Press ISBN 978-0-691-05887-0. (Noiz kontsultatua: 2024-03-29).
15. ↑   Carter, Geoff.  (2009-10-26). «35. Olszanica Longhouse 6: Why has it got wide doors?» *Theoretical Structural Archaeology* (Noiz kontsultatua: 2024-03-29).
16. ↑  Velušček, A.; Čufar, K. y Zupančič, M. (2009) "Prazgodovinsko leseno kolo z osjo s kolišča Stare gmajne na Ljubljanskem barju", pp. 197-222 en A. Velušček (ed.). Koliščarska naselbina Stare gmajne in njen as. Ljubljansko barje v 2. polovici 4*. tisočletja pr. Kr. Opera Instituti Archaeologici Sloveniae 16. Ljubljana.*
17. ↑   **(Ingelesez)** Fowler, Chris; Harding, Jan; Hofmann, Daniela.  (2015-03-26). *The Oxford Handbook of Neolithic Europe.*  OUP Oxford ISBN 978-0-19-166688-9. (Noiz kontsultatua: 2024-03-29).
18. ↑  Attema, P. A. J.; Los-Weijns, Ma; Maring-Van der Pers, N. D. (Diciembre 2006). «Bronocice, Flintbek, Uruk, Jebel Aruda y Arslantepe: Las primeras evidencias de vehículos con ruedas en Europa y Oriente Próximo». *Palaeohistoria* (Universidad de Groningen). 47/48: 10-28 (19-20). ISBN 9789077922187. Archivado desde el original el 22 de agosto de 2020. Consultado el 1 de mayo de 2019.
19. ↑   «Central China discovers earliest wheel ruts» *web.archive.org* 2021-02-25 (Noiz kontsultatua: 2024-03-29).
20. ↑  Barbieri-Low, Anthony (febrero de 2000) "Wheeled Vehicles in the Chinese Bronze Age (c. 2000-741 B.C.)", p. 11-12. *Sino-Platonic Papers*
21. ↑   «Bronze Age wheel at 'British Pompeii' Must Farm an 'unprecedented find' - BBC News» *web.archive.org* 2018-11-09 (Noiz kontsultatua: 2024-03-29).
22. ↑   **(Ingelesez)** Ekholm, Gordon F..  (1946-04). «Wheeled Toys in Mexico» *American Antiquity* 11 (4): 222–228.  doi:10.2307/275722. ISSN 0002-7316. (Noiz kontsultatua: 2024-03-29).
23. ↑  Talaat Shehata; Harald Haarmann (2011). «13. The Toltecs and Maya developed wheels for religious reasons, but not for wheelbarrows or other practical uses. The reason is that they had sufficient slave labor». En Steven L. Danver, ed. *Popular Controversies in World History, Tomo II: The Ancient World to the Early Middle Ages* (en inglés). Santa Barbara, Denver, y Oxford: ABC-CLIO. pp. 281-300. ISBN 978-1-59884-077-3
24. ↑   Diamond, Jared M..  (1999). *Guns, germs, and steel : the fates of human societies.*  New York : W.W. Norton & Co. ISBN 978-0-393-31755-8. (Noiz kontsultatua: 2024-03-29).
25. ↑   Buck, Caitlin E.; Bard, Edouard.  (2007-09). «A calendar chronology for Pleistocene mammoth and horse extinction in North America based on Bayesian radiocarbon calibration» *Quaternary Science Reviews* 26 (17-18): 2031–2035.  doi:10.1016/j.quascirev.2007.06.013. ISSN 0277-3791. (Noiz kontsultatua: 2024-03-29).
26. ↑   «Wild horses: A brief history of the horse in America - Canadian Geographic Magazine: In-depth» *web.archive.org* 2014-08-19 (Noiz kontsultatua: 2024-03-29).
27. ↑   **(Ingelesez)** Ryder, Thomas.  (1986-04-01). *The Carriage Journal: Vol 23 No 4 Spring 1986.*  Carriage Assoc. of America (Noiz kontsultatua: 2024-03-29).
28. ↑  Ejemplar de *Ameriška Domovina* (hogar estadounidense), del 27 de marzo de 2003.
29. ↑   **(Gaztelaniaz)** Artola, Miguel; Ron, José Manuel Sánchez.  (2017-06-06). *Ciencia: lo que hay que saber.*  Espasa ISBN 978-84-670-5033-2. (Noiz kontsultatua: 2024-03-29).
30. ↑  Cowie & Shepherd 2003, 156-157 orr. .
31. ↑  Piggott, Stuart (1957-1958). «A tripartite discwheel from Blairdrummond, Pertshire» (PDF). *Proceedings of the Society of Antiquaries of Scotland* (en inglés) **90**: 238-241 y lámina XXII
32. ↑  «Record: Anklets of Bronze: From Migdale, Sutherland». *National Museums Scotland* (en inglés). Consultado el 3 de junio de 2013
33. ↑   **(Gaztelaniaz)** Cairns, Trevor.  (1991-03-15). *Europa descubre el mundo.*  Ediciones AKAL ISBN 978-84-7600-507-1. (Noiz kontsultatua: 2024-03-29).
34. ↑   «A Glossary of Important Symbols in Their Hebrew, Pagan & Christian Forms - Adelaide S. Hall - Google Books» *web.archive.org* 2016-05-08 (Noiz kontsultatua: 2024-03-29).

Kanpo estekak
-------------

|  |  |
| --- | --- |
| Autoritate kontrola | 
* **Wikimedia proiektuak**
* Wd Datuak: Q446
* Commonscat Multimedia: Wheels / Q446

---

* **Identifikadoreak**
* GND: 4176761-5
* NDL: 00576231
* **Hiztegiak eta entziklopediak**
* Britannica: url

 |

* Wd Datuak: Q446
* Commonscat Multimedia: Wheels / Q446


| * i
* e
* a
Makina sinple |
| --- |
| Mekanika klasiko sinplea | 
* Plano inklinatu
* Palanka
* Polea
* Torloju azkoin
* Ziri
* Gurpil

 |